Vahelekiilundites C esinevad isikud on "kange­lased": nad toimetavad vägitükke, mis igaühte peavad imestama panema, mille pärast C vahelekiilujat "heroi­liseks" nimetan. Roboam tungib üksi piirajate eestlaste keskele, lööb neist kaks maha ning pääseb ise tervelt. Veko tapab Lembitu, teda taga ajades; sureb ise üksi 9 venelase vastu "väga kaua" sõdides. Paike ja Dote võitlevad terve päeva otsa 9 eestlase vastu ja langevad lõpuks ka ise. Tekib küsimus iseenesest:  kes tuli siis Paike ja Dote vägitükist lätlastele teatama, kui nad kahe­kesi olid ja mõlemad surma said? Vaevalt võisid eestlased lätlastele niisugustest asjadest jutustada, kus nad 9-kesi 2 vastu terve päev võitlesid!?